CELEX: 22009D0117
Language: sk
Date: 2009-10-22 00:00:00
Title: Rozhodnutie Spoločného výboru EHP č. 117/2009 z  22. októbra 2009 , ktorým sa mení a dopĺňa protokol 21 (o vykonávaní pravidiel hospodárskej súťaže vzťahujúcich sa na podniky) k Dohode o EHP

17.12.2009   
            
            
               SK
            
            
               Úradný vestník Európskej únie
            
            
               L 334/20
            
         
      ROZHODNUTIE SPOLOČNÉHO VÝBORU EHP
   č. 117/2009
   z 22. októbra 2009,
   ktorým sa mení a dopĺňa protokol 21 (o vykonávaní pravidiel hospodárskej súťaže vzťahujúcich sa na podniky) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Protokol 21 k dohode bol zmenený a doplnený rozhodnutím Spoločného výboru EHP č. 132/2007 z 26. októbra 2007 (1).
            
         
               (2)
            
            
               Nariadenie Komisie (ES) č. 802/2004 zo 7. apríla 2004, ktorým sa vykonáva nariadenie Rady (ES) č. 139/2004 o kontrole koncentrácií medzi podnikmi (2), v znení korigenda uverejneného v Ú. v. EÚ L 172, 6.5.2004, s. 9 sa má začleniť do dohody.
            
         
               (3)
            
            
               Nariadenie Komisie (ES) č. 1792/2006 z 23. októbra 2006, ktorým sa z dôvodu pristúpenia Bulharska a Rumunska (3) upravujú určité nariadenia a rozhodnutia v oblasti voľného pohybu tovaru, voľného pohybu osôb, politiky hospodárskej súťaže, poľnohospodárstva (veterinárnych a fytosanitárnych právnych predpisov), rybného hospodárstva, dopravnej politiky, zdaňovania, štatistiky, sociálnej politiky a zamestnanosti, životného prostredia, colnej únie a vonkajších vzťahov, bolo začlenené do dohody rozhodnutím Spoločného výboru EHP č. 132/2007 z 26. októbra 2007, a je potrebné doplniť ho ako zarážku do nariadenia Komisie (ES) č. 802/2004.
            
         
               (4)
            
            
               Nariadenie Komisie (ES) č. 1033/2008 z 20. októbra 2008, ktorým sa mení a dopĺňa nariadenie (ES) č. 802/2004, ktorým sa vykonáva nariadenie Rady (ES) č. 139/2004 o kontrole koncentrácií medzi podnikmi (4), sa má začleniť do dohody.
            
         
               (5)
            
            
               Nariadením (ES) č. 802/2004 sa ruší nariadenie Komisie (ES) č. 447/98 (5), ktoré je začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Znenie bodu 2 [nariadenie Komisie (ES) č. 447/98] článku 3 ods.1 protokolu 21 k dohode sa nahrádza týmto:
   „32004 R 0802: Nariadenie Komisie (ES) č. 802/2004 zo 7. apríla 2004, ktorým sa vykonáva nariadenie Rady (ES) č. 139/2004 o kontrole koncentrácií medzi podnikmi (Ú. v. EÚ L 133, 30.4.2004, s. 1), v znení korigenda uverejneného v Ú. v. EÚ L 172, 6.5.2004, s. 9, je zmenené a doplnené týmito právnymi aktmi:
   
               —
            
            
               
                  32006 R 1792: nariadenie Komisie (ES) č. 1792/2006 z 23. októbra 2006 (Ú. v. EÚ L 362, 20.12.2006, s. 1),
            
         
               —
            
            
               
                  32008 R 1033: nariadenie Komisie (ES) č. 1033/2008 z 20. októbra 2008 (Ú. v. EÚ L 279, 22.10.2008, s. 3).“
            
         Článok 2
   Texty nariadení (ES) č. 802/2004, v znení korigenda uverejneného v Ú. v. EÚ L 172, 6.5.2004, s. 9, a 1033/2008 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 23. októbra 2009 pod podmienkou, že Spoločnému výboru EHP boli doručené všetky oznámenia podľa článku 103 odsek 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. októbra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 100, 10.4.2008, s. 1.
   
      (2)  Ú. v. EÚ L 133, 30.4.2004, s. 1.
   
      (3)  Ú. v. EÚ L 362, 20.12.2006, s. 1.
   
      (4)  Ú. v. EÚ L 279, 22.10.2008, s. 3.
   
      (5)  Ú. v. ES L 61, 2.3.1998, s. 1.
   
      (6)  Ústavné požiadavky neboli oznámené.